Jean-Baptiste Say

Jean-Baptiste Say (Lyon, Frantzia,  - Paris, Frantzia, ) ekonomialaria izan zen. Enpresaburu jardun zuen, kotoigintzan, eta eguneroko lanean hartu zuen ekonomiarekiko zaletasuna. 1816. urtean ekonomiari buruzko eskolak ematen hasi zen. 1819. urtean, Conservatoire National des Arts et Métiers ikastetxean Industria Ekonomia sailaren ardura hartu zuen. 1831. urtean, berriz, Collège de France ikastetxeko Ekonomia Politikoko irakasle hautatu zuten.

 Lanak 
Argitaratu zituen obren artean nagusiak Traité d’économie politique (1803) eta Cours complet d’économie politique (1829) dira. Ekonomia teorian  kontzeptua sartu zuen, eta oinarrizko ekoizpen bideak hirutan (lurra, lana eta kapitala) sailkatu zituen.

Hala ere, ezaguna da batik bat bere izena daraman merkatuei buruzko legearengandik. Lege horrek ez zuen ekonomia teorian izan duen eragina lortuko ez balitz izan Keynesen eta Eskola Klasikoaren arteko tirabira. Keynesen ustez, Eskola Klasikoaren huts handia zen Sayren legea beren makroekonomia teoriaren oinarrizko ideiatzat hartzea. Bada zalantzarik Sayk postulatu horrekin esan nahi zuenari buruz; Keynesen ustez, legeak, funtsean, hau dio: «ekoizten diren salgaien kopurua eta erositako salgaien kopurua berdinak dira»; bestela esanda, «eskaintzak bere eskaria sortzen du». Definizioz, beraz, ez litzateke inoiz izango baliabideen gutxiegizko erabilpenik. Legearen beste zenbait ikuspuntu funtsa handirik ez duten topikoak baizik ez dira: «truke orotan, badira eroslea eta saltzailea»; eta «salgai bat saldu bada, norbaitek erosi duelako», esaterako. Seguruenik, esanahi handieneko interpretazioa Keynesena da, baina oreka izateko baldintza gisa.

Sayren obren artean, aipatzekoak dira orobat Ricardo ingeles ekonomialariaren obren frantsesezko itzulpenak.

 Erreferentziak 

Kategoria:Lyondarrak
Kategoria:Frantziako ekonomialariak
Kategoria:Frantziako itzultzaileak
Kategoria:Liberalak
Kategoria:Frantziako protestanteak
Kategoria:Parisen hildakoak